text: Hjemmeværnet på plejehjem
  16 september 2010 kl. 16.22
  Holder øvelse midt mellem de gamle.
  Det er lederen af plejehjemmet i Agerskov, Ruth Nørgaard, der har fået idéen.
  - Jeg spurgte dem simpelthen, om ikke de have lyst til at holde deres øvelse her hos os. De skulle nok ikke forvente at hverve så mange ny medlemmer, men de kunne være med til at give vores beboere en anderledes og spændende oplevelse, fortæller Ruth Nørgaard.
  Og Hjemmeværnet tog imod udfordringen.
  - Op til selve øvelsen bliver der en udstilling om Hjemmeværnet her på centret, mens der på selve dagen vil være masser af både action og drama i vores have.
  - Et feltkøkken vil om formiddagen byde på smagsprøver, mens eftermiddagen mere bliver præget af bulder, brag og sårede, der skal behandles, siger Ruth Nørgaard.
  